CELEX: 32016D2062
Language: lt
Date: 1479859200000
Title: 2016 m. lapkričio 23 d. Komisijos įgyvendinimo sprendimas (ES, Euratomas) 2016/2062, kuriuo iš dalies keičiamas Įgyvendinimo sprendimas 2012/818/ES, Euratomas, kuriuo Danijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2016) 7442)

25.11.2016   
            
            
               LT
            
            
               Europos Sąjungos oficialusis leidinys
            
            
               L 319/44
            
         KOMISIJOS ĮGYVENDINIMO SPRENDIMAS (ES, Euratomas) 2016/2062
   2016 m. lapkričio 23 d.
   kuriuo iš dalies keičiamas Įgyvendinimo sprendimas 2012/818/ES, Euratomas, kuriuo Danijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti
   
      
         (pranešta dokumentu Nr. C(2016) 7442)
      
   
   (Tekstas autentiškas tik danų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 370 straipsnį Danija, laikydamasi 1978 m. sausio 1 d. joje taikytų sąlygų, gali ir toliau apmokestinti X priedo A dalyje išvardytus sandorius. Pagal tos pačios direktyvos 371 straipsnį Danija, laikydamasi 1978 m. sausio 1 d. joje taikytų sąlygų, gali ir toliau neapmokestinti X priedo B dalyje išvardytų sandorių; į tuos sandorius būtina atsižvelgti nustatant PVM nuosavų išteklių bazę;
            
         
               (2)
            
            
               Komisijos įgyvendinimo sprendimu 2012/818/ES, Euratomas (3) Danijai suteikti leidimai taikyti apytikrius apskaičiavimus sandoriams, nurodytiems Direktyvos 2006/112/EB X priedo A dalies 2 punkte, ir sandoriams, nurodytiems tos pačios direktyvos X priedo B dalies 10 punkte;
            
         
               (3)
            
            
               2016 m. balandžio 29 d. raštu (4) Danija paprašė pratęsti PVM nuosavų išteklių bazei apskaičiuoti suteiktus leidimus sandorių, nurodytų Direktyvos 2006/112/EB X priedo A dalies 2 punkte ir X priedo B dalies 10 punkte, atžvilgiu. Leidimai turėtų būti pratęsti, kaip paprašė Danija, nes nacionalinės teisės aktuose esama nukrypti leidžiančių nuostatų;
            
         
               (4)
            
            
               siekiant skaidrumo ir teisinio tikrumo, tikslinga nustatyti leidimų taikymo trukmę;
            
         
               (5)
            
            
               todėl tikslinga atitinkamai iš dalies pakeisti Įgyvendinimo sprendimą 2012/818/ES, Euratomas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/818/ES, Euratomas 2 straipsnis pakeičiamas taip:
   
      „2 straipsnis
      Šis sprendimas taikomas nuo 2012 m. sausio 1 d. iki 2021 m. gruodžio 31 d.“
   
   2 straipsnis
   Šis sprendimas skirtas Danijos Karalystei.
   
      Priimta Briuselyje 2016 m. lapkričio 23 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
   
      (3)  2012 m. gruodžio 19 d. Komisijos įgyvendinimo sprendimas 2012/818/ES, Euratomas, kuriuo Danijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti (OL L 352, 2012 12 21, p. 61).
   
      (4)  Ares(2016) 2052880.